“Ek het nooit verwag dat dit so vinnig so groot gaan word nie en die kinders het my lewe heeltemal oorgeneem. Die goed wat ek by hulle leer, verbaas my daagliks. Daar is twee redes waarom ek ‘n kookskool wou begin het. Nie alle mammas kry deesdae tyd om vir hul kinders te wys hoe om ‘n eier gaar te maak of hoe om ‘n koek te bak nie. Ons almal weet dat die lewe net te gejaag is daarom wil ek die gemeenskap se ma’s in die opsig help. Die ander rede is nie om kinders te leer kook nie, maar om elkeen vir die uur wat hulle hier is, soos die belangrikste persoon op aarde te laat voel.“
“Anke kan nie wag vir haar kookklas tyd nie. Juanita het ‘n hart vir kinders! Sy is ‘n prag mens vol liefde vir ander.”